LV Eiropas Savienības Oficiālais Vēstnesis C 207/2

Paziņojums par termiņa beigu pārskata uzsākšanu antidempinga pasākumiem, kas pielietojami pret tērauda trošu un tauvu importu no Ķīnas Tautas Republikas, Indijas, Dienvidāfrikas un Ukrainas

(2004/C 207/02)

Pēc paziņojuma publicēšanas par gaidāmajām termiņa beigām1 spēkā esošajiem antidempinga pasākumiem tērauda trošu un tauvu importam no Ķīnas Tautas Republikas, Indijas, Meksikas, Dienvidāfrikas un Ukrainas, Komisija ir saņēmusi pieprasījumu veikt pārskatu atbilstoši Padomes Regulas (EK) Nr. 384/96 (1) (“pamatregulas”) 11. panta 2. punktam. Pārskata pieprasījums attiecas uz tērauda trošu un tauvu importu no Ķīnas Tautas Republikas, Indijas, Dienvidāfrikas un Ukrainas (“attiecīgās valstis”).

1. Pārskata pieprasījums

Pārskatu ražotāju vārdā 2004. gada 17. maijā pieprasīja Eiropas Savienības Metāla trošu industriju Sakaru komiteja (Liaison Committee of European Union Wire Rope Industries (EWRIS)) (“pieprasījuma iesniedzējs”), kas pārstāv nozīmīgu daļu, šajā gadījumā vairāk nekā 50 % no kopējā Kopienā tērauda trošu un tauvu ražošanas apjoma.

2. Produkts

Aplūkojamais produkts ir tērauda troses un tauvas, kuru izcelsmes valstis ir Ķīnas Tautas Republika, Indija, Dienvidāfrika un Ukraina (“attiecīgais produkts”), kas pašlaik klasificējamas ar KN kodiem ex 7312 10 82 (TARIC kods 73121082*10), ex 7312 10 84 (TARIC kods 73121084*10), ex 7312 10 86 (TARIC kods 73121086*10), ex 7312 10 88 (TARIC kods 73121088*10) un ex 7312 10 99 (TARIC kods 73121099*10). Šie KN kodi ir sniegti tikai informācijai.

3. Spēkā esošie pasākumi

Šobrīd spēkā esošie pasākumi ir pastāvīgie antidempinga pasākumi, kas ieviesti ar Padomes Regulu (EK) Nr. 1796/1999 (2)

4. Pārskatīšanas iemesli

Pieprasījuma pamatojums ir tas, ka pasākumu termiņa izbeigšanās visdrīzāk novestu pie dempinga turpināšanās vai atkārtošanās un kaitējuma Kopienas rūpniecībai.

Ievērojot nosacījumus pamatregulas 2. panta 7. punktā, pieteikuma iesniedzējs noteica normālu vērtību Ķīnas Tautas Republikai un Ukrainai uz atbilstošas tirgus ekonomikas valsts pamata, kas ir minēta šī paziņojuma 5.1.d) pantā. Apgalvojums par dempinga turpināšanos ir balstīts uz salīdzinājuma ar normālo vērtību, kā tā izklāstīta iepriekšējā teikumā, ar, Ķīnas Tautas Republikas gadījumā, attiecīgā produkta eksporta cenām, kad tas pārdots eksportam uz ASV un, Ukrainas gadījumā, attiecīgā produkta eksporta cenām, kad tas pārdots eksportam uz Krieviju.

Apgalvojums par dempinga atkārtošanos Dienvidāfrikai ir balstīts uz salīdzinājumu starp normālo vērtību, kas izveidota uz iekšzemes cenu pamata, ar attiecīgā produkta eksporta cenām, to pārdodot eksportam uz ASV.

Uz iepriekš minēto normālo vērtību un eksporta cenu salīdzinājumu pamata, kas parāda dempingu no attiecīgajām trīs valstīm, prasības iesniedzējs apgalvo, ka pastāv iespējamība, ka dempings atkārtosies.

Apgalvojums par dempinga turpināšanos attiecībā uz Indiju ir balstīts uz salīdzinājumu starp normālo vērtību, kas noteikta uz iekšzemes cenu pamata, ar cenām attiecīgā produkta eksportam uz Kopienu.

Uz šī pamata aprēķinātā dempinga starpība ir nozīmīga. Prasības iesniedzējs tālāk apgalvo, ka pastāv tālāka kaitējumu radoša dempinga iespējamība. Šajā sakarā prasības iesniedzējs sniedz pierādījumus, ka, ja pasākumu termiņš beigtos, ir ticama attiecīgā produkta pašreizējā importa līmeņa pieaugums dēļ neizmantotu jaudu pastāvēšanas attiecīgajās valstīs.

Papildus tam prasības iesniedzējs apgalvo, ka jau trauslā situācija Kopienas rūpniecībā tālāk pasliktinātos, ja veiktie pasākumu termiņam ļautu iztecēt un ka jebkāda nozīmīga importa atkārtošanās par dempinga cenām no attiecīgajām valstīm visdrīzāk novestu pie tālākā kaitējuma atkārtošanās Kopienas rūpniecībai.

5. Procedūra

Pēc konsultēšanās ar padomdevēju komiteju noteikusi, ka pastāv pietiekoši pierādījumi, lai attaisnotu termiņa beigu pārskata uzsākšanu, Komisija ar šo uzsāk pārskatu saskaņā ar pamatregulas 11. panta 2. punktu.

5.1. Procedūra dempinga un kaitējuma ticamības noteikšanai

Termiņa beigu pārskats noteiks, vai būtu vai nebūtu ticami tas, vai pasākumu termiņa beigšanās novestu pie dempinga un kaitējuma atkārtošanās.

a) Izlases veidošana

Ievērojot šajā procesā iesaistīto pušu iespējamo skaitu, Komisija var lemt par izlases veidošanu saskaņā ar pamatregulas 17. pantu.

i) Eksportētāju/ražotāju izlases veidošana Ķīnas Tautas Republikā

Lai Komisija varētu lemt par to, vai izlases veidošana ir nepieciešama un, ja tā tas ir, izveidotu izlasi, visiem eksportētājiem/ražotājiem vai pārstāvjiem, kas darbojas to vārdā ar šo tiek lūgts darīt sevi zināmu, kontaktējoties ar Komisiju un sniedzot sekojošu informāciju par savu kompāniju vai kompānijām termiņā, kas noteikts šī paziņojuma 6.p)i) punktā un formātā, kas norādīts 7. punktā:

— vārds, adrese, e-pasta adrese, telefons un fakss un/vai teleksa numurs un kontaktpersona,

— attiecīgā produkta apgrozījums vietējā valūtā un apjoms tonnās, kas pārdots eksportam uz Kopienu periodā no 2003. gada 1. jūlija līdz 2004. gada 30. jūnijam,

— attiecīgā produkta apgrozījums vietējā valūtā un pārdošanas apjoms vietējā tirgū tonnās laikposmā no 2003. gada 1. jūlijam līdz 2004. gada 30. jūnijam, kas būs izmeklēšanas periods (“IP”),

— konkrētas kompānijas darbības attiecībā uz attiecīgā produkta ražošanu,

— visu saistīto kompāniju (3), kas iesaistītas attiecīgā produkta ražošanā un/vai pārdošanā (eksporta un/vai vietējā), nosaukumi un precīzas darbības,

— jebkāda cita būtiska informācija, kas palīdzētu Komisijai izlases veidošanā,

— norāde par to, vai kompānija vai kompānijas piekrīt to iekļaušanai izlasē, uz ko norāda atbildēšana uz anketu un piekrišana viņu atbildes pārbaudei uz vietas.

Lai iegūtu informāciju, kuru tā uzskata par nepieciešamu eksportētāju/ražotāju izlases izveidošanai, Komisija papildus tam kontaktēsies ar eksportējošās valsts varas iestādēm un jebkādām zināmām eksportētāju/ražotāju asociācijām.

ii) Importētāju izlases veidošana

Lai dotu iespēju Komisijai izlemt par to, vai izlases veidošana ir nepieciešama un, ja ir, izveidotu izlasi, visiem importētājiem vai pārstāvjiem, kas darbojas to labā, ar šo tiek lūgts par sevi informēt Komisiju un sniegt sekojošu informāciju par viņu kompāniju vai kompānijām laika ietvaros, kuri noteikti 6.b)i) paragrāfā un formātos, kas norādīti šī paziņojuma 7. punktā:

— vārdu, adresi, e-pasta adresi, telefonu un faksa un/vai teleksa numurus un kontaktpersonu,

— kopējo kompānijas apgrozījumu eiro periodā no 2003. gada 1. jūlija līdz 2004. gada 30. jūnijam,

— kopējo darbinieku skaitu,

— konkrētas kompānijas darbības attiecībā uz skartā produkta ražošanu,

— Kopienas tirgū veiktā importa un otrreizējas pārdošanas apjomu tonnās un vērtību eiro periodā no 2003. gada 1. jūlija līdz 2004. gada 30. jūnijam skartajam importētajām produktam, kura izcelsmes valstis ir Ķīnas Tautas Republika, Indija, Dienvidāfrika un Ukraina,

— visu saistīto kompāniju, kas iesaistītas skartā produkta ražošanā un/vai pārdošanā nosaukumus un konkrētas darbības,

— jebkādu citu būtisku informāciju, kas palīdzētu Komisijai izlases veidošanā,

— norāde par to, vai kompānija vai kompānijas piekrīt to iekļaušanai izlasē, uz ko norāda atbildēšana uz anketu un piekrišana viņu atbildes pārbaudei uz vietas.

Lai iegūtu informāciju, kuru tā uzskata par nepieciešamu importētāju izlases izveidošanai, Komisija papildus tam kontaktēsies ar jebkādām zināmām importētāju asociācijām.

iii) Kopienas ražotāju izlases veidošana

Ievērojot lielo Kopienas ražotāju skaitu, kas atbalsta sūdzību, Komisijai ir nolūks izmeklēt kaitējumu Kopienas rūpniecībai, pielietojot izlases veidošanu.

Lai dotu iespēju Komisijai izveidot izlasi, visiem Kopienas ražotājiem ar to tiek lūgts sniegt sekojošu informāciju par savu kompāniju vai kompānijām laika ietvaros, kas noteikti šī paziņojuma 6.b)i) punktā:

— vārdu, adresi, e-pasta adresi, telefonu un faksa un/vai teleksa numurus un kontaktpersonu,

— kopējo kompānijas apgrozījumu eiro periodā no 2003. gada 1. jūlija līdz 2004. gada 30. jūnijam.

— konkrētas kompānijas darbības attiecībā uz skartā produkta ražošanu,

— skartā produkta pārdošanas vērtību eiro Kopienas tirgū periodā no 2003. gada 1. jūlija līdz 2004. gada 30. jūnijam,

— skartā produkta ražošanas apjomu tonnās periodā no 2003. gada 1. jūlija līdz 2004. gada 30. jūnijam,

— visu saistīto kompāniju, kas iesaistītas skartā produkta ražošanā un/vai pārdošanā nosaukumi un konkrētas darbības,

— jebkādu cita būtisku informāciju, kas palīdzētu Komisijai izlases veidošanā,

— norādi par to, vai kompānija vai kompānijas piekrīt to iekļaušanai izlasē, kas nozīmē, ka ir jāatbild uz anketu un jāpiekrīt viņu atbilžu pārbaudei uz vietas.

iv) Galīga izlašu izveidošana

Visām ieinteresētajām pusēm, kas vēlas iesniegt jebkādu precīzu informāciju attiecībā uz izlases izveidošanu, tas ir jāizdara termiņā, kas noteikts šī paziņojuma 6.b)ii) punktā.

Komisijai ir nolūks veikt galīgo izvēli izlasei pēc konsultēšanās ar iesaistītajām pusēm, kas ir izteikušas vēlēšanos tikt iekļautām izlasē.

Kompānijām, kas iekļautas izlasē, ir jāatbild uz anketu laika periodā, kas noteikts šī paziņojuma 6.b)iii) punktā un tām jāsadarbojas šīs izmeklēšanas ietvaros.

Ja nenotiek pietiekoša sadarbība, Komisija saskaņā ar pamatregulas 17. panta 4. punktu un 18. pantu var pamatot tās secinājumus uz pieejamiem faktiem. Secinājumi, kas balstīti uz pieejamiem faktiem, var būt mazāk labvēlīgi iesaistītajai pusei, kā tas ir paskaidrots šī paziņojuma 8. punktā.

b) Anketas

Lai iegūtu informāciju, kuru tā uzskata par nepieciešamu tās izmeklēšanai Komisija nosūtīs anketas atlasītiem Kopienas industrijas pārstāvjiem un jebkurai Kopienas ražotāju asociācijai, atlasītajiem eksportētājiem/ražotājiem Ķīnas Tautas Republikā, eksportētājiem/ražotājiem Indijā, Dienvidāfrikā un Ukrainā, jebkurai eksportētāju/ražotāju asociācijai, izvēlētājiem importētājiem, jebkurai importētāju asociācijai, kas nosaukta sūdzībā un attiecīgo eksportējošo valstu varas iestādēm.

c) Informācijas ievākšana un uzklausīšanas norise

Visas iesaistītas puses ar to tiek ielūgtas paust savus viedokļus, iesniegt informāciju, kas nav anketas atbildēs un sniegt pamatojošus pierādījumus. Šī informācijai un pamatojošajiem pierādījumiem ir jāsasniedz Komisija laika periodā, kas noteikts šī paziņojums 6.a)ii) punktā.

Papildus tam, Komisija var uzklausīt ieinteresētās puses, ar nosacījumu, ka tās iesniedz pieprasījumu, kas parāda, ka ir īpaši iemesli, kāpēc tās būtu jāuzklausa. Šis pieprasījums ir jāizdara periodā, kas noteikts šī paziņojuma 6.a)iii) punktā.

d) Tirgus ekonomikas valsts izvēle

Iepriekšējā izmeklēšanā kā valsts ar tirgus ekonomiku, lai noteiktu normālo vērtību attiecībā uz Ķīnas Tautas Republiku un Ukrainu, tika izmantota Indija. Pieteikuma iesniedzējs tagad ir piedāvājis šim nolūkam izmantot ASV. Ieinteresētās puses tiek aicinātās komentēt šīs valsts piemērotību laika periodā, kas noteikts šī paziņojuma 6.c) punktā.

5.2. Kopienas interešu novērtēšanas procedūra

Saskaņā ar šīs pamatregulas 21. pantu un ja tiek apstiprināta dempinga un kaitējuma turpināšanās iespējamība, tiks pieņemts lēmums par to, vai pasākumu turpināšana vai atcelšana nebūtu pret Kopienas interesēm. Šī iemesla dēļ Kopienas rūpniecība, importētāji, to pārstāvošās asociācijas, pārstāvošie lietotāji un pārstāvošās patērētāju asociācijas, ar nosacījumu, kā tās pierāda, ka ir objektīva sakarība starp viņu darbību un attiecīgo produktu drīkst, vispārējos laika ietvaros, kas noteikti šī paziņojuma 6.a)iii) punktā, drīkst par sevi informēt un sniegt Komisijai informāciju. Puses, kas ir darbojušās saskaņā ar iepriekšējo teikumu, drīkst pieprasīt noklausīšanos termiņā, kas noteikts šī paziņojuma 6.a)iii) punktā, izklāstot konkrētos iemeslus, kāpēc tās būtu jāuzklausa. Ir jāatzīmē, ka jebkāda informācija, kas iesniegta saskaņā ar 21. pantu, tiks ņemta vērā tikai tad, ja to iesniegšanas laikā pamato faktoloģiski pierādījumi.

6. Termiņi

a) Vispārīgais termiņš

i) Pusēm anketas pieprasīšanai

Visām ieinteresētajām pusēm, kas nesadarbojās izmeklēšanā, kas noved pie no pašreizējā pārskata atkarīgajiem pasākumiem, pēc iespējas ātrāk ir jāpieprasa anketa, bet ne vēlāk kā 15 dienas pēc šī paziņojuma publicēšanas Eiropas Savienības Oficiālajā Vēstnesī.

ii) Pusēm informēšanai par sevi, anketu atbilžu iesniegšanai un jebkurai citai informācijai.

Visām ieinteresētajām pusēm, lai to protesti tiktu ņemtu vērā izmeklēšana laikā, ir par sevi jāpaziņo, kontaktējoties ar Komisiju, izklāstot savus uzskatus un iesniedzot anketu atbildes vai jebkuru citu informāciju, 40 dienu laikā kopš šī paziņojuma publicēšanas Eiropas Savienības Oficiālajā Vēstnesī, ja vien nav norādīts citādi. Ir jāpievērš uzmanība faktam, ka pamata Regulā izklāstīto procedūras tiesību vairākuma īstenošana ir atkarīga no tā, vai puses par sevi paziņo iepriekš minētajā periodā.

Izlasē atlasītajām kompānijām anketu atbildes ir jāiesniedz laika periodā, kas norādīts šī paziņojuma 6.b)iii) punktā.

iii) Uzklausīšana

Visas ieinteresētās puses var arī pieteikties, lai tās tajā pašā 40 dienu laikā uzklausītu Komisija.

b) Konkrēts termiņš izlases veidošanai

i) Informācijai, kas norādīta 5.1.a)i), 5.1.a)ii) un 5.1.a)iii) punktā, ir jāsasniedz Komisija 15 dienu laikā kopš šī paziņojuma publicēšanas Eiropas Savienības Oficiālajā Vēstnesī, ievērojot, ka Komisijas nolūks ir konsultēties ar ieinteresētajām pusēm, kas ir izteikušas savu vēlmi tikt iekļautām izlasē tās galīgās sastādīšanas brīdī 21 dienas laikā kopš šī paziņojuma sastādīšanas Eiropas Savienības Oficiālajā Vēstnesī.

ii) Visu pārējai informācijai, kas ir būtiska 5.1.a)iv) minētās izlases izveidošanai, ir jāsasniedz Komisija 21 dienu laikā kopš šī paziņojuma publicēšanas Eiropas Savienības Oficiālajā Vēstnesī.

iii) Atbildēm uz šo anketu no atlasītajām pusēm ir jāsasniedz Komisijā 37 dienu laikā pēc datuma, kad paziņots par to iekļaušanu izlasē.

c) Konkrēts termiņš tirgus ekonomikas valsts izvēlei

Izmeklēšanā iesaistītās puses var vēlēties komentēt par ASV piemērotību, kuras, kā minēts šī paziņojuma 5.1.d) punktā, ir paredzēts izmantot kā tirgus ekonomikas valsti, lai noteiktu normālo vērtību attiecībā uz Ķīnas Tautas Republiku un Ukrainu. Šiem komentāriem ir jāsasniedz Komisija 10 dienu laikā pēc šī paziņojuma publicēšanas Eiropas Savienības Oficiālajā Vēstnesī.

7. Rakstveida iesniegumi, atbildes uz anketām un korespondence

Visi ieinteresēto pušu iesniegumi un pieprasījumi ir jāizdara rakstiski (ne elektroniskā formā, ja vien nav norādīts citādi) un tajos jānorāda ieinteresētās puses vārds, adrese, e-pasta adrese, telefons un fakss un /vai teleksa numuri. Visi rakstveida iesniegumi, ieskaitot informāciju, kas pieprasīta šajā piezīmē, atbildes uz anketām un korespondence, kuru ieinteresētās puses sniedz konfidenciāli, ir jāapzīmē kā “Ierobežots (4)” un saskaņā ar pamatregulas 19. panta 2. punktu, tie ir jāpapildina ar ne-konfidenciālu versiju, kas jāapzīmē “IEINTERESĒTU PUŠU PĀRBAUDEI”.

Komisijas pasta adrese:

European Commission Directorate General for Trade Directorate B Office: J-79 5/16 B-1049 Brussels Fakss: (+32 2) 295 65 05 Telekss: COMEU B 21877

8. Nesadarbošanās

Gadījumos, ja jebkura ieinteresētā puse liedz pieeju vai citādi termiņā nesniedz nepieciešamo informāciju vai nozīmīgi kavē izmeklēšanu, apstiprinošus vai negatīvus secinājumus var izdarīt saskaņā ar pamatregulas 18. pantu, uz pieejamo faktu bāzes.

Ja tiek konstatēts, ka jebkura ieinteresētā puse ir sniegusi nepatiesu vai maldinošu informāciju, informācija netiks ņemta vērā un saskaņā ar pamatregulas 18. pantu var tikt izmantoti pieejamie fakti. Ja ieinteresētā puse nesadarbojas vai sadarbojas tikai daļēji un secinājumi saskaņā ar pamatregulas 18. pantu tādēļ pamatojas uz pieejamajiem faktiem, rezultāts var būt mazāk labvēlīgs trešajai pusei nekā tad, ja tā būtu sadarbojusies.

9. Termiņa beigu izmeklēšanas grafiks

Termiņa beigu pārskata izmeklēšana saskaņā ar pamatregulas 11. panta 5. punktu tiks noslēgta 15 mēnešu laikā kopš šī paziņojuma publicēšanas Eiropas Savienības Oficiālajā Vēstnesī.

(1) OV C 272, 13.11.2003., 2. lpp.

(2) OV L 56, 6.3.1996., 1. lpp., kurā jaunākie grozījumi izdarīti ar Padomes Regulu (EK) Nr. 461/2004 (OV L 77, 13.3.2004., 12.lpp.).

(3) OV L 217, 17.8.1999., 1. lpp.

(4) Informāciju par saistīto kompāniju jēdziena nozīmi, lūdzu, meklējiet Komisijas Regulas (EEK) Nr. 2454/93 143. pantā par Kopienas muitas koda ieviešanu (OV L 253, 11.10.1993., 1. lpp.).